– – – – – – – – – – – – – – – – – – – – – – – Sub eodem nostro sacramento resignamus ex nunc castra omnia Finlandiæ et partium orientalium, videlicet Aaboo et Tauestahus et Wiborgh cum terris adiacentibus eisdem; et quam cito transitus patuerit ad Finlandiam et partes illas orientales, mandabimus præfectis nostris ibidem, quod castra prædicta et terras cum pertinentiis suis eisdem fratribus nostris dominis ducibus tradant et committant pleno iure. Quod si castrum Wiborg tradere sibi non poterimus ista vice, per idem promittimus sacramentum, ut quocunque modo poterimus, procurare debemus, ut ad manus eorundem fratrum nostrorum sicut alia castra valeat devenire; et si per nos dictum castrum nullo modo possit optineri, astare debemus dictis fratribus nostris consilio et auxilio, cum omni potentia nostra, ut in ipsorum perveniat potestatem. – – – – – – – – – – – – – – – – – – – – – – – Ut autem prædicta omnia et eorum quodlibet per nos et nostros firmiter et inviolabiliter observentur, repromiserunt una nobiscum domini episcopi, episcopus Scarensis et alii nobiles et magnates regni infra scripti, videlicet Swantapolk, Henricus borgravius, Carolus Thidhiske, Benedictus Booson, Ragnwaldus Puke, Henricus Glysingh, Gudserkus Boosson, Johannes Huwd, milites, nec non et domicellus Ærnist, Sigmundus Kialdorsson, Anundus Liquidsson, Thoko Boosson, Stephanus Röreksson, Christiarnus, quondam advocatus, et Christiarnus filius suus. In cuius rei testimonium una cum sigillo nostro sigilla supradictorum nobilium præsentibus sunt appensa. Actum et datum Oerabro anno Domini M°CCC°VIII°, in crastino annunciationis beatæ virginis.